Jozua označen kao nasljednik Mojsijev


Jozua označen kao nasljednik Mojsijev 

31 1 Potom Mojsije uputi ove riječi svem Izraelu. 2 On im reče:» Ja danas imam 120 godina: ja nisam više sposoban držati svoje mjesto, i GOSPOD mi je rekao: Ti nećeš prijeći Jordan kojeg eno! 3 GOSPOD Bog tvoj  će ići ispred tebe, on će istrijebiti te narode ispred tebe i izvlastiti ih. A Jozua je taj koji će prijeći ispred tebe kako je to GOSPOD rekao. 4 GOSPOD će postupiti prema tim narodima  kako je postupio prema Sihonu i Ogu, kraljevima *Amorita i prema njihovim zemljama: on ih je istrijebio. 5 GOSPOD će vam njih izručiti, a vi ćete postupiti prema njima onako kako sam vam ja to zapovjedio. 6 Budite smioni, ne bojte se, ne drhtite pred njima, jer GOSPOD Bog tvoj ide pred tobom: on te neće ostaviti, on te neće napustiti. «
7 Potom Mojsije pozva Jozuu, i, pred svim Izraelom, reče mu: » Budi smion i otporan, jer ti si taj koji će ući s ovim narodom u zemlju koju je GOSPOD prisegao njihovim očevima da će im ju dati; ti si taj koji će ih obaštiniti tom zemljom. 8 GOSPOD je taj koji ide pred tobom, on te neće ostaviti, on neće napustiti; ne boj se, ne daj se oboriti. «
Mojsije povjerava zakon svećenicima
9 Mojsije zapisa taj Zakon i dade ga svećenicima sinovima Levijevim1 koji nose *kovčeg saveza GOSPODOVOG, i svim *poglavarima Izraelovim. 10 I Mojsije im dade ovu zapovijed: » Na kraju sedam godina, u času godine otpusta, na blagdan Šatora2, 11 kad će sav Izrael doći vidjeti lice GOSPODA3, Boga tvojega  u mjestu koje on bude izabrao, ti ćeš čitati taj Zakon u lice svem Iz-raelu, koji će te slušati. 12 Ti ćeš prikupiti puk, ljude, žene, djecu, izbjeglice  koje imaš u gradovima svojim da čuju i da nauče bojati se4 GOSPODA Boga svojega  paziti da primijenjuju sve riječi tog Zakona. 13 A njihovi sinovi, koji ne znaju, čut će; i naučit će oni bojati se GOSPODA Boga svojega svakog dana života svojega koji ćete živjeti u zemlji koju idete uzeti u posjed prelazeći Jordan. «

Deuteronom